Santi Quattro Coronati al Laterano

Santi Quattro Coronati, offisielt Santi Quattro Coronati al Laterano, er en kirke og basilica minor i Roma, dedisert til fire romerske soldater i den keiserlige hær som led martyrdøden under Diokletian (284–305) fordi de nektet å tilbe guden Æskulap. Fem pannoniske steinhuggere som var ansatt av keiseren, led samme skjebne. Steinhuggere og marmorarbeidere dyrker derfor disse spesielt. Kirken ligger ved Via dei Santi Quattro i rione Celio og tilhører sognet antissimo Salvatore e Santi Giovanni Battista ed Evangelista in Laterano. Kirkens historie Ifølge overleveringen ble den første kirken her påbegynt av pave Miltiades (311-14) på nordsiden av Celiohøyden. Som en av Romas første kirker ble den kalt Titulus Aemilianae til minne om kvinnen som grunnla den, og som trolig eide villaen det er synlige rester av under bygget. Først mot slutten av 500-tallet stod kirken ferdig. Klosteret Santi Quattro Coronati ble grunnlagt rundt 450. Nærheten til Lateranpalasset som den gang var pavenes bolig, ga stedet ekstra betydning. Det ble helt ombygd under pave Leo 4. (847–55) og var en av karolingertidens viktigste basilikaer i Roma, men ble fullstendig rasert av brannen i 1084, påsatt etter ordre av Robert Guiscard fordi pave Gregor 8. hadde bedt ham om hjelp mot keiser Henrik 4. som hadde holdt paven beleiret i Engelsborg siden juni 1083. Kirken ble gjenreist i mer beskjeden målestokk av pave Paschalis 2. (1099-1118). Derfor har anlegget to gårdsplasser i dag. Eksteriøret karakteriseres av det bastante tårnet, som i hovedsak tjente som forsvarstårn. I tilslutning til kirken er Oratorio di San Silvestro, et oratorium viet til pave Sylvester I. Oratoriets vegger er smykket med fresker fra 1246 som fremstiller scener fra Sylvesters liv og hans møte med keiser Konstantin. En av freskene viser paven som døper Konstantin. Tittelkirke Santi Quattro Coronati har siden 499 vært tittelkirke. Kardinalprester på 1900- og 2000-tallet Pietro Respighi (1899–1913) Giacomo della Chiesa (1914–1914), den senere pave Benedikt XV Victoriano Guisasola y Menéndez (1914–1920) Karl Joseph Schulte (1921–1941) Norman Thomas Gilroy (1946–1977) Vakant (1977–1983) Julijans Vaivods (1983–1990) Roger Michael Mahony (1991–) Bilder Referanser Litteratur The Basilica of the Santi Quattro Coronati in Rome (på engelsk). Roma: Fratelli Palombi Editori. 1993. ISBN 88-7621-358-9. The Pilgrim's Guide to Rome's Principal Churches (på engelsk). Collegeville, Minnesota: Liturgical Press. 1993. ISBN 0-8146-5016-3. Eksterne lenker Offisielt nettsted Monache Agostiniane Monastero Santi Quattro Coronati (en) Santi Quattro Coronati (Rome) – kategori av bilder, video eller lyd på Commons